
Bucureşti 


1. Fragment dintr-o friză de marmură, sec. II—I î.e.n. 


Multi călători si scriitori au afirmat încă acum o sută de ani ca 
Dobrogea este un impozant muzeu de istorie sub cerul liber. În ade- 
var, la fiecare pas, pămîntul Dobrogei dă la iveală resturi însemnate ale 
civilizaţiilor care s-au dezvoltat aici. Cunoastem pînă acum, pe terito- 
riul dintre Dunăre si Marea Neagră, aproape 400 de focare arheologice. 

Istoria Dobrogei nu este prea bine cunoscută. Dar atît cît se 
cunoaște, din izvoarele oferite de istoricii si geografii antici și din 
ceea ce s-a putut preciza prin săpături arheologice sistematice sau 
prin descoperiri întîmplătoare, este suficient pentru a avea o largă 
viziune de ansamblu asupra importanţei vechilor civilizaţii si 
asupra ritmului în care s-au succedat ele pe teritoriul dobrogean. 

Vestigiile trecutului constituie o mărturie grăitoare asupra dezvol- 
tării vieţii omenești, atît de bogată 51 de activă prin aceste meleaguri. 
Cercetarea acestor vestigii, cunoaşterea si mai ales păstrarea și 
valorificarea lor au fost însă ignorate de regimul burghezo- 
moșieresc, care a permis ca preţioase monumente istorice din Dobro- 
gea să fie distruse și folosite ca material de construcţie. Cele mai multe 
palate si edificii moderne, geamii si biserici, locuinţe particulare, 
pivnițe si magazii, străzi si bulevarde, construite după 1860 si 
mai ales după războiul din 1877, au folosit din plin blocuri fasonate 
de piatră și de marmură, statui și inscripţii, coloane și capiteluri, 

scoase fără nici un discernämint de la locul lor, din trupul ruinat 
al bătrînei Dobroge. Multe monumente de pret au fost vîndute colec- 
tionarilor și muzeelor din străinătate. 

Dintre toate punctele arheologice, soarta cea mai tragică a avut-o 
Tomisul, peste trupul căruia s-a așezat, la sfîrșitul secolului al 
XIX-lea, primul oraş al erei capitaliste din Dobrogea, Constanţa 
vremurilor noastre moderne. Călătorii străini si scriitorii de la mijlocul 
secolului al XIX-lea ne-au lăsat însemnări conform cărora, acum 
o sută de ani, în Kiistendje, un orăşel mizer, cu o populaţie de abia 
cîteva sute de familii, existau încă, păstrate pe locul lor antic, 
zidurile şi turnurile de apărare ale vechiului Tomis, temple și coloane, 
numeroase monumente sculpturale, inscripţii. arhitrave si statui. 
Toate zidurile şi toate monumentele acestea au fost dărîmate бі 
întrebuințate ca material de construcţie. Toate ruinele edificiilor, 
martore ale gloriei trecute, au fost rase pînă la nivelul străzilor de azi. 

Sub caldarimul străzilor Constanţei, sub terenurile virane, peste 
tot unde n-au fost turburate de fundaţii şi de canalizări, stau încă 
ascunse resturi ale vechilor civilizaţii, stratificate pe o adincime 
care merge uneori pînă la zece metri. 

În anii democraţiei populare Constanţa, litoralul şi întreaga 
Dobroge sînt insufletite de avintul transformărilor si construcţiilor 
socialiste. Prin grija partidului si a organelor de stat, industria, 
agricultura, construcţiile socialiste, turismul, balneologia cunosc 
cele mai largi posibilităţi de dezvoltare. Cercetarea științifică, 
protejarea şi valorificarea monumentelor istorice, se fac astăzi 
şi ele în același ritm, sub acelaşi îndemn. Organele locale de partid 
si de stat iniţiază acţiuni menite să trezească insufletirea patriotică 
a cetăţenilor, respectul față de trecutul milenar si civilizatoriu al 
societăţii omenești în decursul vremurilor. Pe linia acestor preocupări, 
cum si în dorința de a îmbunătăţi patrimoniul ştiinţific, muzeistic 
şi istoric al orașului Constanţa, ele au organizat acţiuni metodice 
şi bine susținute, pentru cercetarea, salvarea, protejarea şi restaurarea 
monumentelor istorice din Dobrogea. 

Colectivul ştiinţific al Muzeului regional Dobrogea, cu sprijinul 
acordat de Academia R.P.R. și de toţi arheologii din ţară, prin 
institutele de specialitate, cum şi de Direcţia monumentelor istorice 
din Comitetul de stat pentru construcţii, arhitectură si sistematizare, 
munceşte cu succes la înfăptuirea sarcinilor date. 

În ultimii ani s-au făcut importante săpături sistematice, s-au 
lărgit săpăturile prilejuite de sistematizarea orașului socialist şi 
s-au înregistrat metodic descoperirile întîmplătoare. În munca de 
colaborare arheologică au fost antrenați mii de muncitori din con- 
structü, din G.A.S.-uri si G.A.C.-uri, tineri din organizaţiile ute- 
miste, ingineri si tehnicieni de pe șantierele din agricultură, colecti- 
vele sfaturilor populare, învăţători, elevi. În toată regiunea, și mai 
ales în cuprinsul orașului Constanţa si pe litoral, unde se fac mereu 
uriaşe săpături pentru noile construcţii socialiste, ori de cîte ori 
muncitorii ating cu tîrnăcopul, cazmaua sau plugul, un monument 
antic, munca este suspendată și este chemat de îndată arheologul să 
cerceteze. Astfel, arheologii de la Muzeul regional Dobrogea au 
azi sute şi mii de colaboratori voluntari, care urmăresc cu atenţie 
orice săpătură, atît în mediul urban, cît şi pe ogoare şi pe şosele. 

În anii construirii socialismului s-a dezvoltat conștiința maselor 
oamenilor muncii pentru salvarea și protejarea urmelor materiale 
ale trecutului îndepărtat care sînt reunite şi păstrate în sălile şi 
depozitele muzeelor. În ce priveşte monumentele istorice masive, 
care nu pot fi transportate, acestea se valorifică pe locul de găsire, 
räminind ca exponate vii si servind astfel și ele procesului de cultura- 
lizare şi instruire a maselor populare. Aceste monumente trezesc 
admiraţia vizitatorilor romîni, ca şi a turiştilor străini. 

Ï a felul acesta, în ultimii patru ani, colectivul secţiei de arheologie 
« Vasile Pirvan» din Constanţa a participat la descoperirea si 
înregistrarea, în condiţii științifice regulate, a zeci de noi așezări 
omeneşti din epoca pietrei cioplite si a pietrei șlefuite. S-au desco- 
perit importante aşezări din comuna primitivă, necunoscute pînă 
astăzi, resturi de ateliere metalurgice, numeroase unelte de corn, 


de piatră şi de bronz, vase ceramice, podoabe etc. De asemenea 
au fost date la iveală, pe tot cuprinsul regiunii, așezări omenești, 
monumente, cimitire de incineratie si de inhumatie, fortificaţii, 
apeducte etc., din epoca sclavagistä, greco-romană şi bizantină. 

Noile descoperiri, care în unele cazuri au o importanţă capitală 
în cadrul cercetărilor de arheologie și de istorie veche, urmează să 
fie publicate treptat. 

Atenţia colectivului este acum concentrată în special asupra 
lucrărilor impuse de ultimele descoperiri făcute pe teritoriul peninsular 
şi extramural al Tomisului. Este vorba, fie de acţiuni sistematice 
de sondare şi de cercetare lărgită, fie de descoperiri întîmplătoare, 
făcute de oamenii muncii în cursul procesului de producţie. Nu sînt 
neglijate nici focarele arheologice din spaţiul rural al Tomisului şi 
din întregul cuprins al regiunii. Pe cînd în regiune se întreprind 
numai acţiuni de salvare, pe teritoriul vechiului Tomis se extind 
şi se dezvoltă săpături sistematice şi sondaje extensive. În acelaşi 
timp se valorifică și descoperirile intimplätoare, luîndu-se măsuri 
de înregistrare şi de protecţie pentru ca noile lucrări edilitare să 
nu afecteze monumentele sau zonele respective înainte de a fi su- 
puse cercetării. 

Datorită muncii sistematice întreprinse în anii puterii populare, 
am ajuns să cunoaștem unele condiţii esenţiale ale existenţei şi 
dezvoltării societăţii omeneşti timp de aproximativ trei mii de ani, 
pe teritoriul ocupat astăzi de orașul Constanţa. De asemenea, am 
ajuns la cunoașterea documentată a topografiei oraşului Tomis, 
a unor condiții istorice și social-economice în care s-a dezvoltat 
orașul şi а insemnätätii lui în cadrul istoriei vechi. S-au obţinut 
astfel rezultate nici măcar bănuite pînă acum. 

Sprijinindu-ne pe aceste date materiale noi si coroborindu-le 
cu puţinele indicaţii şi izvoare de ordin istoric sau arheologic cuno- 
scute pînă acum, sîntem în măsură să prezentăm cititorilor un istoric 
mai amplu al orașului Tomis care — după cum arată datele noi — 
a avut în antichitate un rol predominant, în viaţa social-economică 


8 


a regiunii. Datele obținute arată că pe drept cuvint el a fost numit, 
cu două mii de ani în urmă, « strălucitul oraș al Tomisului» sau 
« Tomis, capitală (metropolă) a Pontului». 

Tomisul a luat ființă în a doua jumătate a secolului al VI-lea 
î.e.n. Nu se ştie încă dacă a fost oraș autonom de la început sau 
abia din secolele V—III î.e.n., fiind mai întîi un simplu emporiu: 
Oricum ar fi, putem afirma că aici a fost o așezare a coloniştilor 
greci veniți din Milet, bazată pe de o parte pe schimburile comerciale 
cu centrele grecești din sud, iar pe de altă parte pe relaţii de schimb 
cu populaţiile băștinașe din Dobrogea, prin intermediul șefilor de 
triburi locale. Originea ioniană a coloniştilor greci este atestată 
de toţi autorii antici, cum si de prezenţa la Tomis, dovedită prin 
unele inscripţii mai tirzii, a mai multor triburi si culte ioniene. Atit 
numele orașului, cît și cel al locuitorilor, apar pe diferite documente 
epigrafice şi arheologice găsite pe teritoriul Constanţei moderne. 
După Constantin cel Mare, orașul s-a numit Constantiana sau 
Constantia. În timpul dominaţiei turceşti el а purtat numele de 
Küstendje. 

Despre întemeietorul orașului nu știm nimic precis; cunoaștem, 
сс-і drept, diferite legende, texte vechi și interpretări moderne cu 
caracter lingvistic asupra numelui Tomis. Toate acestea sînt însă 
atît de diverse și de contradictorii, încît nu pot duce la o concluzie 
sigură. 

Ceca ce rămîne sigur asupra începuturilor istorice ale orașului 
este că el a fost înfiinţat în a doua jumătate a secolului al VI-lea 
î.e.n., că primii coloniști greci erau de origine ioniană si că la 
venirea lor au găsit aici o populaţie bästinasä getă. Despre întinderea 
pe care a avut-o orașul la început nu putem încă vorbi, dar — mai 
ales de la începutul secolului al V-lea î.e.n. —avem date care пе îngă- 
duie să afirmăm că Tomisul se dezvoltase şi devenise un important 
centru de schimb. 

Săpăturile organizate în 1958—1960 de către Muzeul regional 
Dobrogea pe străzile Elena Pavel, Karl Marx şi Maior Sontu, pre- 


cum și pe unele terenuri virane din acest spaţiu, perforînd straturile 
superioare bizantin, roman și elenistic, au ajuns să descopere la 
cinci metri adincime faţă de nivelul de azi, stratul arhaic-atic al 
începuturilor orașului Tomis. Au fost descoperite locuinţe din 
chirpici și din piatră fără var, tipice pentru vechiul sistem de con- 
structie grec. S-a recoltat un bogat material ceramic si numeroase 
amfore de tip Chios, cu gitul umflat si cu vopsea roşie pe pintece, 
material datat pentru sfîrşitul secolului al VI-lea — sfîrșitul secolului 
al V-lea î.e.n. Aceste înregistrări sistematice ne obligă să respingem 
data secolului al III-lea î.e.n., admisă de istoriografia burgheză 
pentru începutul orașului Temis si să o impingem înapoi cu aproxi- 
mativ trei secole. 

Alături de materialele de import grecești au fost găsite, în aceleași 
straturi vechi ale Tomisului grec, numeroase fragmente ceramice 
de tip hallstattian şi Latene timpuriu, lucrate cu mina sau la roată, 
material tipic pentru producţia populațiilor băștinașe. Acest lucru 
este foarte important: el dovedeşte că grecii, veniţi pe promontoriul 
Constanţei de azi, în secolul VI—V. î.e.n., adică acum peste două mii- 
cincisute de ani, au găsit aici o numeroasă populaţie băștinașă. Dacă 
socotim numai cantitatea de materiale autohtone găsite în trei 
puncte înguste de săpătură și încă este locul să deducem că prezenţa 
şi activitatea economică a populaţiei băștinașă din Tomis, în aceste 
începuturi de viata greacă, a fost destul de însemnată. Convietuirea 
aceasta s-a prelungit timp de sute de ani. Populaţia băștinașă 
continua să rămînă numeroasă și forma, împreună cu sclavii, mîna 
de lucru la indemina clasei exploatatoare greceşti, alcătuită din 
bancheri, negustori si armatori bogaţi. Nu poate fi neglijat astfel 
aportul populaţiei geto-dacice la dezvoltarea vieţii economice și 
sociale a orașului. Bästinasii și sclavii au fost constructorii edificiilor 
impozante ale Tomisului. Ei au construit zidurile de incintă ale 
orașului, templele, palatele si cheiurile portului. Prin munca lor 
s-au efectuat lucrările edilitare din această perioadă și de mai tîrziu, 
din epoca imperială romană. În atelierele de marmură, de sticlärie, 

de ceramică si de topit metale, în atelierele monetare, la cuptoarele 
de var si de cărămidă, la carierele de piatră, în agricultură, la tran- 
sporturi, la încărcarea si descărcarea corăbiilor, pretutindeni se 
foloseau mii de braţe de muncă ale populaţiei băștinașă. 

Cinci-sase secole după venirea grecilor aici avem încă informații 
precise despre prezenţa și importanţa elementului autohton în 
oraș. Poetul Ovidiu, exilat la Tomis, vorbeşte în repetate rînduri 
despre locuitorii băștinași și despre aportul lor la viaţa economică 
a orașului. 

În legătură cu influența elementului bästinas, este interesantă 
remarca lui Ovidiu că multi greci vorbeau limba băștinașilor pe 
care o impestritau însă cu cuvinte greceşti, pronunţate cu accent 
străin. 


Firul istoric al metropolei tomitane trebuie împletit cu eveni- 
mentele de la sfîrșitul secolului al VI-lea î.e.n., cînd regele Darius 
al perșilor a venit aici în fruntea celei mai mari armate a antichităţii, 
trecînd Dunărea pe la Isaccea, în urmărirea scitilor. Tot pe aici s-a 
întors Darius înapoi, izgonit și urmărit de sciți. Desigur că si regii 
odrizilor din Tracia, ca şi regele Filip al Macedoniei, au trecut pe 
la Tomis pentru a ajunge la Istria și la gurile Dunării. În secolele 
IV- III î.e.n., au trecut pe aici Alexandru al Macedoniei, apoi 
regele Lysimach al Traciei care a asediat cîțiva ani Callatisul si a 
ajuns la gurile Dunării. Mai tîrziu, s-au perindat celții si bastarnii. 
Atit aceştia, cit si grecii din Bizanţ, care în anul 260 î.e.n., pentru 
apărarea Tomisului, s-au bătut cu Istria și Callatis aliate, au 
influențat mai mult sau mai putin, direct sau indirect, în bine sau 
în rău, viaţa orașului și a cetăţii de pe promontoriul deasupra căruia 
se înalță Constanţa zilelor noastre. 

Incursiunile acestea, altele venite din nordul Dunării, cum şi 
unele cataclisme seismice cunoscute în istorie, au distrus de mai 
multe ori Tomisul. Oraşul era însă de fiecare dată reconstruit, 

astfel că viaţa lui a cunoscut perioade de înflorire, urmate de distru- 
geri şi de tot atîtea refaceri. 

Lupta de clasă a luat, încă din veacul al V-lea i.e.n., forme tot 
mai accentuate la Tomis. Prin crunta exploatare a locuitorilor 
si prin schimbul intens cu șefii triburilor băștinașe, oligarhia negus- 
torească, deţinătoare a conducerii orașului, a strîns importante 
averi. Dar împotriva еі s-a ridicat pătura în continuă creștere а 
meseriașilor care s-a aliat cu masele populare în lupta pentru a 
cuceri puterea politică. Pe la începutul secolului al IV-lea î.e.n., 
se pare că oligarhia a fost înlocuită de la conducerea orașului Tomis 
printr-un regim democratic sclavagist. Bineînţeles, această demo- 
cratie era restrînsă numai la acei locuitori care se bucurau de depli- 
nătatea drepturilor politice. Numărul acestora era destul de redus, 
deoarece majoritatea populaţiei nu bencficia de aceste drepturi 
(sclavii, străinii, femeile). 

Organizarea social-politică a orașului era imitată după cea din 
Milet, cetăţenii fiind împărţiţi în triburi gentilice, iar cele două 
organe consultative fiind Sfatul si Adunarea, pe lîngă care mai 
funcţiona un colegiu de arhonti, iar în cazuri de primejdie, niște 
conducători militari. 

O dată cu cucerirea Macedoniei, în anul 160 î.e.n., începe pătrun- 
derea puterii romane înspre Balcani și Carpaţi. În 72—71 î.e.n. 
legiunile romane, în frunte cu Lucullus Varro, luptînd împotriva 
lui Mitridates, care se bucura de prietenia orașelor pontice, ajung: 
pînă la Tomis și chiar mai departe, dincolo de gurile Dunării. Mitri- 
dates fiind înfrînt, Tomisul și întreaga Dobroge sînt cuprinse, trecä- 
tor, de dominaţia romană. 

Războiul civil dintre Cezar si Pompei а frinat multă vreme 
expansiunea romană la gurile Dunării. Burebista, regele Uniunii 
getice, mergînd spre Tracia și Macedonia în ajutorul lui Pompei, 
a ocupat vremelnic teritoriul Scitiei Mici, influentind prin aceasta, 
fără îndoială, viaţa orașelor Pontului sting, deci și a Tomisului, 
ca și a teritoriului său rural. 

După infringerea lui Pompei și moartea lui Burebista, forţele 
expansioniste romane revin la Dunăre. Dar stăpînirea romană nu se 
poate impune imediat și fără împotrivire din partea populaţiei locale. · 
Asuprirea cuceritorilor este grea. Impozitele sînt excesive. Zece 
ani după alipirea ținutului la imperiu, are loc revolta întregii popu- 
latii dobrogene împotriva guvernatorului din acel timp, С. Antonius 
Hibrida, care aplica politica romană de exploatare a teritoriilor 
ocupate. Este un moment de cumpănă. Armatele lui Hibrida sînt 
distruse lîngă Istria. Resturile armatei romane, împreună cu coman- 
dantul, se retrag, acoperite de ruşine, trecînd pe la Tomis spre 
Dionysopolis (Balcic). Victoria populaţiei locale însă nu este de 
prea lungă durată. În anul 29 î.e.n. proconsulul Macedoniei M. 
Licinius Crassus reușește să învingă triburile băștinașe dobrogene, 
obţinînd prietenia orașelor pontice grecești. Interesele claselor 
exploatatoare din aceste orașe le-au determinat să caute sprijinul 
armatelor romane si chiar să ceară înglobarea lor în Imperiul roman. 

În timpul domniei lui Octavian August, în anul 8 e.n., această 
înglobare pare să se fi realizat, deoarece marele poet al latinitätii, 
Ovidiu, a fost trimis în surghiun la Tomis. Venind din capitala 


2. Basorelief în marmură. 


lumii civilizate din acea vreme, este firesc ca Ovidiu să se fi simţit 
străin și nemulțumit într-un oraș care, cu toată dezvoltarea la care 
ajunsese, nu se putea compara cu Roma si unde« nu ştie nimeni пісі 
un cuvînt latin». Poetul a plins în versuri pline de jale tragedia 
exilului si a murit la Tomis, іп anul 17 e.n. 

În primii ani ai domniei lui Tiberiu, întreaga provincie dobro- 
geană, împreună cu Tomisul, a fost încorporată, din punct de vedere 
geografic-administrativ, provinciei Moesia, iar orașul a devenit 
protectorat roman. Mai tîrziu, teritoriul a fost repartizat Moesiei 
Inferioare şi în cele din urmă a căpătat o administraţie geografică 
şi politică mai limitată. 

În tot timpul acesta, adică de la începutul erei noastre si pînă 
aproape de sfîrșitul secolului al III-lea, Tomisul a rămas centrul 
politic şi administrativ al provinciei 51 a cunoscut o largă dezvol- 
tare economică. Este orașul fruntaș, capitala de fapt a Scitiei Mici. 

După August și Tiberiu, dezvoltarea orașului cunoaște un ritm 
бі mai viu. În urma întăririi regimului imperial, Tomisul ajunge 
la cea mai mare înflorire în secolul al II-lea sub Antonini si Severi. 

În tot timpul stăpînirii romane, autoritatea imperială, militară 
şi administrativă se exercita pe întregul cuprins al Dobrogei si de-a 
lungul Dunării. Nu avem însă indicii dacă, si іп ce măsură, ea 
funcţiona si în interiorul Tomisului. Nu cunoaștem să fi fost aici 
sediul vreunei legiuni romane și al vreunei instituţii administrative 
romane. Ştim doar că, la începutul erei noastre, își avea reședința 
la Tomis un praefectus orae maritime. Alt funcţionar roman, 
pomenit în inscripţii, este un curator civitatis, un fel de controlor 
al finanţelor publice, acestea fiind strîns legate de drepturile adminis- 
tratiei provinciei romane. Curatorul controla, poate, si alte sec- 
toare importante, legate de conducerea romană a provinciei, dar 
nu avem dovezi despre aceasta. 

Trebuie să credem că, asemeni altor orașe pontice grecești, 
Tomisul îşi păstra autonomia în cadrul imperiului, cu care era 
«prieten» si aliat. 

Încă din prima perioadă a stăpînirii romane, cetăţile Tomis, 
Istria, Callatis, Dionysopolis și Odessas au fost reunite în « Comuni- 
tatea celor cinci orașe», la care s-a adăugat, în secolul al II-lea, 
un al șaselea oraș, probabil Messembria. Documentele arată că, 
în secolul al II-lea, Tomisul era locul de reuniune al reprezentanţilor 
acestor șase oraşe. Această « Comunitate» avea scopul de a consolida 
stăpînirea romană în întreaga regiune. 

Este sigur că, cel putin pînă la mijlocul secolului al III-lea, 
adică pina la Filip Arabul, orașul și-a păstrat vethile instituţii 
tradiționale grecești. Puterea supremă o aveau Demosul (adunarea 
populară) si Buleul (sfatul poporului), precum și diferiţi magistrați 
reprezentind puterea executivă. 

Dreptul de cetățenie îl dădea oraşul. Tot orașul dădea și dreptul 
de intrare în port. Paza orașului şi a zidurilor de apărare, regle- 
mentarea comerţului, administrarea pieţelor, sistemul de măsuri 
şi greutăţi, toate erau greceşti. 

Jocurile, serbările, zeitățile și toate manifestările legate de cult 
se păstrau potrivit vechilor tradiţii greceşti, fără nici o alterare. 

Marea majoritate а inscriptülor care se găsesc ре teritoriul 
Tomisului sînt în limba greacă. 

Orașul bătea monedă proprie în atelierele sale, cu legenda 
Тотейоп « oraşul tomitanilor», scrisă în limba greacă. Pe avers 
monedele poartă însă efigia și titlul împăratului (scris tot în limba 
greacă), exprimîndu-se astfel atașamentul claselor exploatatoare 
faţă de imperiu. Începînd de la Octavian August, se bat astfel de 
monede sub toţi împărații, fără nici o întrerupere. 

În secolul al II-lea, începînd cu împăratul Antoninus Pius 
(anul 138 e.n.), Tomisul devine în mod oficial capitala Pontului. 
De la această dată înainte, sub toţi împărații, pînă la mijlocul 
secolului al III-lea, titulatura de Metropon tou Tomeos este con- 
sacrată de toate emisiunile monetare. 

Timp de peste o sută de ani, de la Antoninus Pius pînă la Filip 
Arabul, Tomisul a cunoscut o epocă de maximă dezvoltare urba- 


15 


nistică, aşa cum n-a cunoscut în 
vremea protectoratului roman 
nici un oras din Pontul stîng. 
În această epocă s-a resistema- 
tizat urbanistica orașului, s-au 
construit temple și edificii de 
proporţii necunoscute în orașele 
provinciale ale imperiului, s-a 
întărit comerţul de import si 
export, Tomisul devenind cel 
mai mare centru comercial din 
partea stîngă a Pontului. 

3. Monedă de bronz, executată în atelierele din Dar pe la mijlocul secolului 


Tomis, pe la jumătatea. sec. ІП, infatisind а! III-lea sistemul sclavagist 
poarta cetăţii Tomis. 


roman intră în descompunere. 
Răscoalele interne și presiunea 
popoarelor în migraţie zdruncină stăpînirea romană. 

Slăbirea puterii romane in Dacia nu rămîne fără efect asupra 
Dobrogei si a Tomisului. De altfel, goții trec Dunărea si pustiesc 
ţinutul pînă la mare. Sporadic, puterea romană se mai afirmă, 
dar slăbită și fără continuitate. Tomisul decade. După Filip Arabul 
(249) oraşul nu mai bate monedă proprie, iar izvoarele antice nu 
mai vorbesc despre el. Ceva mai tîrziu însă a fost ridicat — sau poate 
numai refăcut — zidul de incintă ale cărui resturi, descoperite 
astăzi, închid peninsula Constanţei de la plaja mică, tăind străzile 
Mircea cel Bătrîn, Ecaterina Varga, I. V. Stalin, Răscoala din 
1907, B-dul Republicii. 

Această lucrare de amploare s-a putut efectua sub Aurelian 
şi Tacitus, sau poate sub Diocletian, despre care se ştie din izvoare 
că a întreprins, între altele, si adăugirea unui turn de apărare al 
zidului. 

În cursul lucrărilor arheologice din anul 1959, s-au găsit în 
umplutura de var cu pietre a zidului de incintă, placat cu blocuri 

(adică în emplecton), în trei puncte diferite din substructie, monede 
de la Lucius Domitius Aurelianus si Marcus Claudius. Prezenţa 
acestor monede mai vechi nu exclude posibilitatea ca zidul sá fi 
fost lucrat abia sub Diocletian, căci monedele împăraţilor prece- 
denti au rămas în circulaţie nu numai sub Diocletian, ci chiar si 
sub Constantin cel Mare (306—333). S-ar putea deci ca zidul să 
fi fost construit și sub acesta, nu însă mai tîrziu, căci spre sfîrşitul 
domniei lui Constantin monedele anterioare nu mai circulau si 
deci nu mai erau la іпдешіпа oricui. 

În orice caz, zidul n-a putut fi construit sau refăcut decît in 
anii 270—333. 

La începutul secolului al IV-lea timpurile sînt mai liniștite. În 
această epocă îi găsim pe goți așezați în apropierea Tomisului, ca 
federati, deci orașul cunoaşte o perioadă calmă. Dar liniștea nu 
durează mult: alte invazii, alte distrugeri. Încă o dată însă el se 
reface si — după unii autori — cunoaște o nouă înflorire. Din cîteva 
inscripţii descoperite reiese prezenţa la Tomis a unor garnizoane 
ale imperiului de răsărit. 

Pe la anii 500—550, împărații Anastasius si Justinian reuşesc 
si ei să menţină pentru mai multă vreme ordinea la Dunăre. Viaţa 
urbană și rurală își revine. În această epocă se construiesc zeci de 
orașe noi, șosele, bazilici, tîrguri etc., dar la sfîrşitul secolului al 
VI-lea încep să vină în Dobrogea valurile avarilor si ale altor 
neamuri în migraţie. Provincia este ruinată, orașele greceşti de 
la mare, între care şi strălucitul Tomis de odinioară, sînt distruse 
din temelie. 

Abia în secolele X—XI, sub bizantini, se mai vorbește, foarte 
vag, despre Constantiana, fără să știm dacă această localitate era 
chiar Tomisul sau, mai curînd, un nou oraș din apropierea lui, 
înființat la sfîrşitul secolului al IV-lea. 

Către sfîrșitul stápinirii bizantine în Dobrogea pare să fi fost 
instalat aici un contuar comercial genovez, despre care nu avem 
decît informaţii si tradiţii orale, menținute prin turci. Turcii vor- 

besc de un chei genovez, de magazii de cereale genoveze si despre 
un far genovez (acela care a fost restaurat de englezi în 1860). Nici 
izvoarele literare şi istorice şi nici descoperirile arheologice de pînă 
acum nu confirmă aceste tradiţii. 

În secolul al XIV-lea, Tomisul cade sub jugul otoman, capătă 
numele de Kiistendje şi este un sat mizer, în care trăiesc cîteva 
sute de familii, între ruinele încă în picioare ale vechiului Tomis. 

Abia pe la mijlocul secolului al XIX-lea orașul începe din nou 
să se ridice. Sultanul Medgid hotărăște construirea unui port la 
Küstendje, in special pentru exportul cerealelor, lemnelor și vitelor 
din Dobrogea. Lucrarea se face de către o societate engleză con- 
cesionarä. 

Aceasta este, pe scurt, istoria Tomisului—Constanta—Kiistendje, 
de la întemeierea orașului, cu șase secole înaintea erei noastre, şi 
pînă în secolul al XIX-lea, în epoca premergătoare integrării lui 
în graniţele statului romin. 

O dată cu dezvoltarea capitalismului și înrobirea economică 
a Romîniei, prin invazia capitalului străin, Constanta a devenit 
principalul port prin care se scurgeau bogăţiile țării jefuite de mono- 
poluri sub regimul burghezo-moșieresc. 

În zilele noastre, Constanţa, ca și întreaga regiune, este funda- 
mental transformată. 

După două mii cinci sute de ani de existenţă, numai ruinele 
mai amintesc de civilizația de mult apusă a orînduirii sclavagiste. 
Respectînd monumentele vechiului Tomis, construim un oras nou, 
orașul civilizaţiei socialiste, strălucitor şi trainic. 


OBIECTIVE ARHEOLOGICE ÎN AER LIBER ŞI ÎN MUZEU 


Actualmente, la Constanţa se desfășoară o amplă campanie 
de dezgropare a monumentelor antice mai importante. Obiectele 
transportabile sînt aduse la muzeul arheologic din oraş, unde con- 
servarea lor este asigurată în cele mai bune condiţii. 


18 


Monumentele masive sînt lăsate pe loc, luîndu-se măsuri pentru 
consolidarea lor. Aceste monumente, alături de cele rămase în 
picioare din antichitate, formează şi ele obiective pentru vizitatori. 

1. Zidul roman de incintă, construit în secolul al III-lea e.n. 
si refăcut іп mai multe rînduri, poate fi văzut, fragmentar, іп mai 
multe puncte ale orașului. O porţiune din acest zid a fost desfăcută 
pe B-dul Republicii, în fata biroului O.N.T. Carpaţi. În acest punct 
a fost scos la iveală, aproape în întregime, un turn rotund de apărare, 
numit — după o inscripție greacă găsită іп placajul din fata al 
zidăriei — Turnul Măcelarilor. E lesne de văzut că turnul a fost 
adăugat mai tîrziu. V. Pîrvan, care s-a ocupat de acest monument, 
crede că el datează din timpul lui Justinian (sec. VI). O treime din 
turn si o parte din curtină au rămas nedezgropate, sub strada 
Răscoala din 1907. 

Zidul, care are o grosime de trei metri, este desfăcut către stînga, 
în direcția nord-vest, pe o lungime de treizeci şi cinci metri pînă 
într-un punct unde se văd urmele unei porţi de intrare, flancată 
de două turnuri de apărare de cîte cinci metri grosime, goale în 
interior. De la poartă, zidul continuă pe aceeaşi linie pînă în marginea 
trotuarului, de unde intră sub caldarîmul bulevardului. Pe această 
porțiune el a fost urmărit numai prin sondaje. După aproximativ 
cincizeci de metri, există foarte probabil în pămînt, sub casele din 
strada Grädisteanu si strada general Manu, resturile unui turn de colt, 
unde zidul se frînge, pornind uşor către sud-vest. El revine apoi 
pe sub B-dul Republicii în cealaltă direcţie, mergînd pe o distanţă 
de încă cincizeci de metri către sud-vest, unde apare o nouă poartă 
de intrare. 

Această poartă, dezvelită la trei metri deasupra solului, este de 
asemenea mărginită de două turnuri de apărare, de aceeași con- 
structie cu celelalte. Poarta este însă orientată spre nord-vest. 

Porțiunea de zid ascunsă sub B-dul Republicii, între cele două 
porti, a fost cercetată prin sondaje, cu excepţia turnului de colt, 
care n-a fost încă înregistrat. De la a doua poartă nu se cunoaşte 

încă toată linia pe care o urmează zidul, dar sondajele făcute pe 
terenul fostei gări si care au dat trei rezultate pozitive, ne dau 
dreptul să credem că el continuă oarecum paralel cu bulevardul 
încă vreo două sute de metri și de aici se frînge pînă la începutul 
serpentinei care coboară іп port, în dreptul șoselei Mangalia. Unele 
indicii arată aici urmele unei a treia porti. Jos, cu puţin deasupra 
nivelului de azi al portului, lîngă intrarea nr. 3, există resturile 
masive ale unor turnuri și ziduri groase, care ar fi putut face parte 
din acelaşi zid de incintă. În acest caz zidul închidea aici incinta 
către sud pînă la malul mării, în golful care era în antichitate 
portul comercial al Tomisului. 

Revenind la Turnul Măcelarilor, să urmărim linia zidului spre 
stînga. Zidul se mai vede la suprafață pe aproximativ zece metri, 
apoi se pierde sub strada Stalin si continuă prin pivnițele caselor 
si pe sub străzi pînă în strada Mircea cel Bätrin și în taluzul plajei 
« Muncitorul», de lîngă biserica greacă. Marginea către mare a străzii 
Mircea cel Bătrîn s-a surpat acum 40—50 de ani. Zidul aflat sub 
această stradă s-a surpat si el, o mică porțiune putînd fi astăzi 
văzută, în secţiune, în malul plajei. 

Pe parcursul dintre Turnul Măcelarilor și plajă a mai fost desco- 
perit, pe strada Stalin, un turn pătrat de apărare, rămas însă în 
subsolul unui bloc modern. De asemenea, la întretăierea străzii 
Mircea cel Bătrîn cu strada Dragoș Vodă au mai fost prinse prin 
sondaj două turnuri rotunde care ar putea constitui apărarea altei 
porti de intrare. În felul acesta peninsula orașului antic era încon- 
Тагала din trei parti de ziduri cu patru porţi si mai multe turnuri 
de apărare. Una dintre porţi ducea la Callatis, alta la Adamclissi, 
a treia la Carsium, iar a patra la Istria. 

2. Pe terenul fostei gări, intrînd prin B-dul Republicii, cam în 
spatele teatrului Fantazio și imediat în spatele zidului de incintă, 
au apărut în ultimul timp, cu prilejul construirii unor blocuri de 
locuinţe, o serie de monumente care dovedesc că acest cartier atît 
de marginal al Tomisului era bine populat în secolele IV—VI e.n. S-au 


20 


descoperit aici, aproape lipite de zid, străzi pavate cu lespezi de 
piatră, fîntîni, locuinţe, ateliere si două bazilici de mari proporții, 
cu abside și cripte. 

Sînt în curs de degajare cele două bazilici, bine conturate, cu 
zidurile păstrate pînă la o înălţime de doi metri. cu absidele, navele, 
si criptele lor boltite si cu interiorul tencuit si zugrăvit în culori, 
cu pardoseală si scări de marmură. 

Blocurile de locuinţe proiectate aici vor fi construite în așa fel, 
încît să permită conservarea si vizitarea monumentelor, care rămîn 
astfel un interesant punct muzeistic, fiind primele bazilici cunoscute 
pînă acum la Tomis. Tot aici s-a descoperit şi primul cuptor de 
ceramică de mari proporţii, cu tiraj, de pe teritoriul nostru. Cuptorul, 
păstrat în bune condiţii, este în curs de a primi și el o amenajare 
muzeistică. 

3. Faleza de sud-vest a Constanţei, care se ridică la peste două- 
zeci de metri deasupra nivelului mării, a fost în antichitate centrul 
cel mai important si cel mai original de construcţii și deactivitate. 
Întreaga faleză, pe o lungime de aproape doi km., de la intrarea 
principală a portului de azi şi pînă la poarta nr. 3, la punctul de 
jos al serpentinei, era amenajată în trei terase care coborau de pe 
platforma de sus a orașului (aproximativ nivelul de azi al pieţei 
Ovidiu) pînă jos, acolo unde astăzi este un strat de umplutură, 
modern, pe care s-au așezat construcţiile anexe ale portului si ale 
liniei ferate. În acest spaţiu, care era pînă acum o sută de ani un 
golf al mării, se afla portul, în antichitate și în evul mediu. Urme 
ale cheiului antic pot fi văzute între poarta nr. 2 și nr. 3 ale portului 
de azi. 

În afara turnurilor şi a zidului de incintă, a mai fost descoperit 
aici un atelier de marmură cu piesele în lucru, despre care vom 
vorbi mai departe, în cursul acestei prezentări. Acum vreo patruzeci 
— cincizeci de ani se vedeau în acest complex dintre turnuri și 
atelier ruinele unui mare templu și treptele de marmură care urcau 
sus, pe terasele 2 si 3. În decursul vremii, monumentul acesta se 


pare că a fost acoperit cu moloz. Actualmente se fac degajări si 
cercetări pentru redescoperirea lui. În același punct, și la acelaşi 
nivel al terasei de jos, mai avem resturile impresionante ale unei 
construcţii antice etajate, care se pare că au fost folosite mai tîrziu 
de genovezi şi de turci, ca magazii. 

Din trupul acestor clădiri etajate, sub care s-au găsit canale 
antice de scurgere si galerii subterane, continuă spre sud-vest соп- 
structii antice si medievale, legîndu-se cu linia în care mai găsim, 
pe o lungime de aproximativ două sute de metri, resturile cheiuri- 
lor înalte de aproape doi metri. Cheiul se întinde pînă la poarta 
nr. 2 de azi. 

De aici încolo, faleza care merge spre capătul peninsulei a fost 
în bună parte ruinată în decursul vremii. Multe monumente impor- 
tante au rămas sub molozul aruncat cu decenii în urmă acolo pentru 
crearea unei străzi noi, la nivelul de sus al orașului modern. Numai 
în susul falezei se mai văd resturile unui turn pătrat, ieșind din mar- 
ginea străzii improvizate, lîngă scările care coboară la poarta nr. 2. 

4. Urmărind firul falezei, sub care zac monumentele acoperite 
de moloz, ajungem, după vreo trei sute de metri, în spatele clădirii 
Sfatului popular al orașului Constanţa, în punctul unde, în anul 
1958—1959, a fost descoperit un edificiu public de o importanţă 
cu totul excepţională pentru cunoaşterea trecutului strălucit al 
orașului Tomis. Construcţia, din care se mai văd numai zidurile, 
se întinde de-a lungul falezei, în direcția nord-vest — sud-est pe o 
distanţă de aproximativ o sută de metri, punct în care se pare 
că zidul a fost rupt încă în antichitate. 

Grosimea zidurilor este de aproape doi metri, iar înălțimea de 
şase metri. Din loc în loc apar pilaștri masivi de cărămidă pătrată, 
cu un modul de treizeci cm. Zidul, cu pilastri cu tot, este așezat ре 
o substructie lată de aproape trei metri şi adincä de peste doi metri, 
construită din bolovani legaţi cu un liant de var. 

Faţa zidurilor si a pilastrilor a fost placată cu marmură albă şi 
colorată, placaj păstrat astăzi numai fragmentar. Fragmentele 

rămase, cum și crampoanele de bronz cu care erau legate plăcile 
între ele sau de zid, ne îngăduie să reconstituim forma geometrică 
pe care o avea, în ansamblu, căptușeala aceasta multicolorä de 
marmură. 

Pardoseala edificiului este formată dintr-un minunat covor 
de mozaic іп şase culori, cuprinzînd chenare ві cîmpuri, cu motive 
ornamentale geometrice si — mai puţin — vegetale. Centrul covoru- 
lui este format din trei cimpuri dreptunghiulare, despărțite prin 
două cercuri. bogat ornamentate. Bordura, ocolind covorul de jur 
împrejur, este formată dintr-un chenar, compus la rîndul lui din 
şase fisii diferite, cu motive foarte variate. 

Gratia și eleganta stilizărilor, caracterul lor realist în transpunerea 
decorativă a elementelor desprinse din viaţa materială, fantezia 
şi varietatea izvoadelor, ritmul îmbinării lor armonioase dau o deo- 
sebită valoare artistică acestui mozaic, unul dintre cele mai impor- 
tante vestigii “е artă ale vechiului Tomis. 

Pardoseala. întinzîndu-se pe o lungime de o sută de metri și 
o lățime de douăzeci metri, ocupă o impresionantă suprafață de 
cca două mii m?. Mai mult de jumătate s-a păstrat în bună 
stare. Aproape un sfert — în stare de degradare — a putut fi recu- 
perat, iar restul este pierdut. Există însă toţi martorii, astfel încît 
mozaicul va putea fi refăcut în totalitatea lui. 

La început s-a crezut că este vorba de o sală mare a unui edificiu 
monumental, dar cum nu s-a găsit nici o urmă de acoperiș sau de 
baze și coloane de susţinere, ideea aceasta trebuie abandonată. 
Este mai probabil că avem de-a face cu o terasă şi nu cu o încăpere 
acoperită. 

Pardoseala de mozaic este așezată parte pe loess și parte pe spi- 
narea unor bolți de cărămidă, care, nu se ştie în ce împrejurări, 
s-au surpat, antrenînd cu ele și o parte din mozaic, care nu mai poate 
fi recuperat. 

Continuindu-se săpăturile de la nivelul mozaicului în adîncime, 
s-a ajuns la baza șirului de bolți care completa construcţia, consti- 

tuind subsolul terasei. Bolţile acestea erau folosite pentru magazii 
de mărfuri. Deasupra intrării uneia din ele s-a găsit, gravat în arhi- 
travă, numele zeului comerțului, Hermes. 

În partea de sud-est se frînge, din zidul principal, un zid trans- 
versal de aceeași factură, care se întinde pe o distanţă de peste 
douăzeci de metri în direcţia portului, limitînd aici terasa cu mozaic. 
La capul dinspre port al zidului apare un vestibul cu dale de piatră, 
din care pornesc scări cu trepte tot de piatră, coborînd la terasa 
inferioară a magaziilor. Paralel cu acest zid mai există și altele, 
care rămîn deocamdată sub strada Ovidiu si sub taluzul din direcția 
sud-est. 

La baza și în fata încăperilor boltite de care am vorbit mai sus, 
cu opt metri sub mozaic, nivelul de viaţă antică este marcat prin 
resturile unui pavaj formînd un fel de piatetä, în centrul căreia 
se vede gura unui canal de scurgere făcută din piatră gäuritä. 
Ne aflăm aici pe a treia terasă a complexului — socotind de sus 
în jos — de unde nu mai erau decît vreo trei sute metri pînă la 
cheiurile portului antic. 

Lucrările de cercetări, care au continuat în cursul iernii 1960- 
1961 atît în direcţia portului cît şi în ambele laturi longitudinale 
ale edificiului, au dat la iveală noi ziduri de aceeaşi factură, pe aceeaşi 
linie de orientare si cu același tip de pilastri. Este vorba, poate, 
de continuarea grandiosului edificiu cu încă o sută douăzeci de metri 
spre sud-vest sau poate de un corp care era separat de el. 


În colecţiile Muzeului regional Dobrogea din Constanţa se 
păstrează la loc de cinste, alături de alte monumente arheologice 
de pe teritoriul Scitiei Mici, cele mai de seamă valori de cultură 
materială din orinduirea sclavagistä din Tomis. 

După ce a cercetat cele cîteva centre arheologice în aer liber, 
unde resturile antichităţii au fost păstrate pe loc, vizitatorul, 
parcurgind sălile muzeului și urmărind exponatele provenite din 

Constanţa, își poate 
completa simţitor vi- A 
ziunea asupra a ceea 
ce reprezenta Tomisul 
in trecutul depärtat al 
dezvoltärii sale. 
Asadar, sä vä in- 


sotim in această vizită E 
în muzeu. În curte, a 

chiar ín fata intrárii 

principale, este asezat 4. Fragment dintr-o sculpturá greco-romaná. 
un sarcofag de mar- 

murá albá, cu chipul Meduzei in centru, acrotere in cele patru colturi 
si o serie de simboluri în jurul plăcii centrale, pe care de obicei se grava 
o distincţie și numele dispărutului. Sarcofagul acesta, descoperit 
în 1932 în necropola de pe șoseaua Mangaliei, în spatele silozurilor, 
a fost greşit atribuit lui Ovidiu. Asemenea sarcofage, cu sau fără 
inscripţii, de același tip constructiv si de același stil caracteristic 
secolelor 1— ПІ, uneori cu portretele sculptate ale celor pe care îi 
adăposteau după moarte, au fost deseori găsite la Constanţa. 

Se mai păstrează în curtea muzeului și cîteva capace ale unor 
sarcofage care n-au fost scoase de sub pămînt, precum și un sarcofag 
recent descoperit în strada Cuza Vodă, purtînd o inscripţie, foi de 
lotus şi portretul celui mort. 

Tipul acestor sarcofage reprezintă o casă în miniatură, imitînd 
întocmai acoperișul cu ţigle în două pante. El era foarte frecvent 
la Tomis, fiind folosit de cei înstăriți. 

Lîngă acestea vedem resturi de sarcofage mai puţin monumentale, 
în marmură sau în calcar, care aparţineau clasei mijlocii, sau simple 
cutii din cinci sau șase plăci de calcar, pentru înmormântarea săracilor. 

O serie de altare de piatră sau de marmură, cu inscripţii în limba 
greacă, aflate în curte, atestă prezenţa la Tomis a unor negustori 
veniţi aici din alte colonii grecești. 


25 


Jumătatea unui mare arc de boltă de marmură, de la poarta 
unui edificiu public din secolul al III-lea, o serie de capitele, baze 
si trunchiuri de coloane, arhitrave etc., indică si ele proporţiile si 
frecvenţa marilor monumente în epoca romană de strălucire a 
Tomisului. 

În primele săli ale muzeului, Tomisul nu este reprezentat, 
deoarece pînă acum nu s-au găsit pe teritoriul lui urme paleolitice 
şi nici ale vieţii oamenilor din epoca neolitică. ` 

Considerînd însă că teritoriul rural de mai tîrziu al Tomisului, 
prin care se făcea de timpuriu legătura cu triburile vecine. forma 
un cerc destul de larg, putem încerca să atribuim unei singure arii 
de civilizaţie spaţiul care se întinde spre sud si sud-vest pe linia 
Tuzla-Topraisar-Cobadin, spre nord-vest pe toată valea Carasului 
pînă la Dunăre si spre nord pînă dincolo de lacul Tasaul. 

În acest caz, elementele arheologice de la sfîrșitul epocii de bronz, 
din prima și a doua epocă a fierului, găsite recent pe acest teritoriu, 
pot fi atribuite civilizaţiei autohtone şi celei greco-bästinase а 
Tomisului. 

Depozitul de unelte de bronz și resturile turnătoriei de la Techir- 
ghiol, statuia-menhir masculină de la Sibioara, cazanul scitic de la 
Castelu, pot fi cuprinse în această arie, tot aşa cum va trebui să con- 
siderăm și monumentele greco-romane și bizantine expuse în sălile 
următoare, monumente care provin din teritoriile Tomisului: Palazu, 
Tasaul, Anadolchioi, Basarabi, Medgidia. Valul lui Traian, Potir- 
nichea, Cumpăna, Agigea etc. 

O vitrină specială cuprinde materialul ceramic grec de import 
şi materialul ceramic bästinas, găsit recent în săpăturile din jurul 
muzeului, care atestă cel mai vechi strat de viata la Constanta 
(sec. УІ-У î.e.n.). 

În sala rezervată agriculturii merită atenţie colecția morilor 
verticale de marmură și calcar, apoi o serie de unelte de pescuit, 
greutăţi de plasă și greutăţi de lut pentru războaiele verticale de 


ţesut. 

În sala în care se expun, pe 
tipuri si cronologic, colecţiile de 
amfore, se remarcă o întreagă 
serie de amfore mari, recent 
descoperite în masă la Cons- 
tanta ; sînt amfore de un tip și 
de o capacitate necunoscute 
pînă acum decît la Tomis, așa- 
numite amfore-torpile. 

Tot în sala comerţului se 
văd greutăţi de cintar din 
plumb si din bronz, dupa 
sistemul ponderal grec, apoi 
greutăţi în livre romane, pentru 
comerțul cu ridicata si un etalon 
pentru măsuri de capacitate, 
numit dimodium. 

După machetele unor coră- 5. Cadran solar descoperit în teritoriul rural 
bii tomitane reproduse după al Tomisului. 
monede sau plăci funerare, 
urmează colecţia conductelor de apă de la cele peste 40 de apeducte 
descoperite în Dobrogea, între care găsim și fragmente ale apeduc- 
telor din Tomis. 

În sălile rezervate arhitecturii și construcţiei, găsim 0 serie 
variată de clemente disparate, de marmură și de piatră: arhitrave, 
cornise, console, ancadramente, placaje etc., apoi o colecţie de mate- 
riale ceramice de construcţie: cărămizi de toate tipurile, ţigle și 


olane etc. 

Un sector special este rezervat elementelor arhitectonice de epocă 
romano-bizantiná (sec. IV—VI). El cuprinde între altele si un 
mozaic policrom cu decoraţiuni geometrice, descoperit în strada 
Marc Aureliu, de unde a fost demontat, pentru a fi refăcut cu 
grijă aici. 

6. Capitel corintic din sec. III. 


Să trecem in sala capitelelor. Aici пе este înfățișată una dintre 
cele mai mari colecţii de capitele din lume, reprezentînd toate ordi- 
nele, în toate variantele provinciale. Marea majoritate a acestor 
piese — in special cele corintice si cele bizantine — sînt găsite 
la Constanţa. 

La primul etaj, în sala care reprezintă viaţa publică și parti- 
culară, avem cîteva busturi în marmură ale unor demnitari tomitani, 
mai multe inscripţii din Tomis și, în special, o inscripţie datînd 

dinaintea erei noastre, care vorbeşte despre apărarea militară a 
zidurilor cetăţii Tomis. Două basoreliefuri de plăci funerare cu inscrip- 
tii atestă la Tomis luptele de gladiatori și existenţa unui circ. Prin 
valoarea ei artistică se remarcă îndeosebi placa funerară din secolele 
I—II infätisind pe zeul Mithras. Compoziţia e dispusă în trei registre 
suprapuse. În cel din mijloc expresivitatea gesturilor si a mişcării 
figurii principale apare în contrast cu caracterul static al figurilor 
alăturate. 

Portul și armele amintesc de acelea ale populațiilor băști- 
nase, iar diferitele elemente cu rost simbolic (șarpele, animalele) 
sînt decorativ integrate în ansamblul compoziţiei dinamice, pline 
de viaţă. Portretele din stelele funerare au o linişte si seninătate 
impresionantă, care rezultă atît din expresia chipului, cît şi din ritmul 
lent şi grav al draperiei. 

Portretele demnitarilor tomitani ве înscriu іп portretistica 
romană a epocii, avînd o construcție clară, masivă, consistentă 
si un aer de linişte şi demnitate sobră. 

O serie de ghiulele de piatră, rămase la poarta de vest a cetăţii 
după ultima bătălie care a distrus zidurile, foarte multe opaițe de 
tip grec si romano-bizantin, care se găsesc în toate mormintele, 
precum si diferite vase ceramice de cult dau vizitatorului posibili- 
tatea să cunoască şi alte aspecte ale vechiului Tomis. 

Multe vitrine speciale adăpostesc resturile unor ateliere în care 
se prelucra sticla. Tot aici se mai prezintă si numeroase vase de 
sticlă, de provenienţă si de folosire locală. 

Urmează sala artei sculpturale greco-romane, în care relevăm 
cîteva monumente mai de seamă, provenite din Tomis și din împre- 
jurimi: capul lui Apolo și friza cu divinităţi din epoca elenistică 
tirzie, basorelieful cu scene de vînătoare din epoca imperială găsit 
lîngă biserica greacă, relieful în marmură reprezentînd pe Pluton, 
Proserpina si Ceres găsit la Palazu, plăci de marmură și calcar 
reprezentînd pe Heracles, Artemis, Dionysos, Cibela, Zeus si alte 
divinităţi, statuia funerară de marmură a unei adolescente. 

7. Fragment de basorelief, іп 

marmură, din sec. II—III, 

infàtisind pe Pluton, Ceres şi 
Proserpina. 


Trebuie luate în considerare şi unele 
sectoare din teritoriul rural al Tomi- 
sului, cum ar fi: Castelu, Medgidia, 

Cernavodă, Tirgusor (peșterile). Monumentele recent descoperite aici 

şi reprezentînd toate etapele de dezvoltare a vieţii omenești pînă în 

secolele Х-ХІ e.n. sînt reprezentate în ultimele săli ale muzeului. 

Trecînd prin sala specială a expozițiilor temporare, legate de 
cele mai recente săpături arheologice, vizitatorul, înainte de a părăsi 
muzeul, este introdus în sala-tezaur, recent amenajată, în care 
sînt expuse monumente unice sau foarte rare, precum și cele de mare 
preţ ştiinţific sau de mare valoare materială. 

Aici poate fi văzută cea mai interesantă colecţie de monede 
pontice, în care un loc special îl ocupă seria monedelor autonome 
şi imperiale bătute în atelierele de la Tomis, apoi un splendid cap 
al Afroditei în marmură, din epoca elenistică, descoperit pe strada 
Mircea cel Bătrîn din Constanţa, statuete de tip Tanagra, frag- 
mente sculpturale, inventare întregi din mormintele tomitane, 
cadranul solar de la Cumpăna etc. 


MĂRTURII ASUPRA АСТІУІТАТП ECONOMICE DIN TOMIS 


Să încercăm acum să prezentăm cititorilor anumite aspecte ale 
activităţii economice tomitane în epoca greco-romană. Studierea 
materialelor arheologice, mai ales a celor descoperite în ultimii 
ani, ne dă posibilitatea să pătrundem în multe din aceste aspecte 
de viaţă, despre care nici izvoarele antice, nici monumentele epi- 
grafice, nu ne-au vorbit pînă acum. 

Atit în epoca autonomă, cît si în cele trei secole de protectorat 
roman, oraşul Tomis, cu posesiunile si cu drepturile sale, nu se 
limita numai la teritoriul cu caracter urban. Ca și Istria, Callatis 
si celelalte orașe-state grecești de ре malul de vest, nord și sud al 
Pontului Euxin, Tomisul a avut sub administrarea lui şi un teritoriu 
rural. Acest teritoriu rural, despre care se vorbește pentru prima 
dată în documente datînd din secolul al III-lea i.e.n., era exploatat 
prin munca sclavilor si a băștinașilor traco-geti, redusi la starea de 
tärani-dependenti. El constituia una din principalele surse ale 
prosperității claselor exploatatoare, care exportau importante can- 
titäti de grîne si de peşte. 

Pentru Istria și Callatis se cunoaşte, din unele inscripţii, care 
era aproximativ limita teritoriului rural. Pentru Tomis nu avem 
pînă acum nici o dovadă, dar este probabil că teritoriul rural se 
întindea între limita de sud a stäpinirii istriene бі cea de nord a 
stäpinirii callatiene, adică mergea spre sud pinä la Tuzla, spre 
vest pînă la Independenţa, Plopeni, Cobadin si Medgidia, iar spre 
nord pînă la Kogălniceanu, Sibioara, Tașaul și Midia. 

Cunoastem, pe acest teritoriu, un număr de aproximativ douăzeci 
de puncte arheologice, unele de proporţii destul de mari care ne 
dezvăluie urme ale statelor greco-romane sau ale fermelor agricole 
din antichitate. Materialele arheologice găsite în ultimii ani în aceste 
puncte dovedesc existenţa, pe teritoriul rural al Tomisului, a unor 
întinse terenuri agricole lucrate vreme îndelungată, fără întrerupere. 
S-au găsit fiare de plug, seceri 51 coase, cantităţi însemnate de 
boabe carbonizate de orz, grîu si mei, gropi de cereale, numeroși 
pythoi (chiupuri mari pentru păstrat cereale), multe risnite cu cite 
două discuri pentru uzul casnic, pive si cîteva mori verticale de piatră, 
de mare capacitate. 

Pe acest teritoriu se cultiva si vita de vie: o serie de monumente 
de marmură si calcar reprezintă vrejuri de vita si ciorchini de stru- 
guri. Alte monumente înfățișează pe Dionysos sau diverse atribute 
ale acestui zeu al vinului. Să mai adăugăm numărul mare de amfore 

cu vîrful ascuţit, nestampilate (de producţie locală) pentru păstrat 
vin. În diferite săpături ocazionale s-au găsit și cîteva coarde de 
vita de vie. 

În partea mai depărtată a teritoriului rural, în special in terenu- 
rile care încep a fi deluroase, dar și la cîmp, avem indicii că existau 
în antichitate întinse suprafeţe de păduri în care domina stejarul 
comun; în diferite puncte din acest teritoriu s-au găsit fragmente 
de trunchiuri lungi de cîte 2—3 m, brute sau fasonate cu barda, 
folosite drept grătare în fundul fintinilor sau cisternelor de apă. 
Desigur că din aceste părţi apropiate se aduceau la Tomis si lemne 
de foc sau de construcții, cum si coaja de stejar necesară pentru 
täbäcitul pieilor. 

In aceste puncte arheologice se gäsesc, fie aruncate ca resturi 
nefolositoare, in vecinätatea locuintelor, fie prelucrate, foarte 
multe oase si colti de mistret, cum si multe coarne de cerb si de cäpri- 
varä, sub formä de unelte si podoabe, rimocuri cu gaurä de inmänu- 
sare. impungätoare, ace de cojoc, unelte si diverse jucării. 

Teritoriul era bogat în lacuri și bălți care primeau apele unor 
rîuri astăzi dispărute. Trebuie să credem că se afla peste tot peste din 
belșug: s-au găsit undite de fier și de bronz, cum și foarte multe 
greutăți pentru afundat plasele de pescuit. În gropile de gunoaie 
din apropierea locuinţelor nu sînt rare oasele de pește de apă dulce 
sau de mare. 

Între indeletnicirile rurale nu era neglijată nici apicultura, căci 
mierea ca si ceara formau un important articol de export. 

Atelierele meșteșugărești, care au cunoscut o deosebită dezvol- 
tare la Tomis, erau bazate pe exploatarea miinii de lucru a sclavilor 
si a libertilor (sclavi eliberaţi). Mestesugarii erau reuniți іп diferite 
asociaţii profesionale sau religioase din care făceau parte, pe lingă 
oamenii liberi, si sclavii. Atelierele meșteșugărești lucrau mai mult 
pentru cerinţele populaţiei locale si ale iriburilor băștinașe іпуесі- 
nate. Producţia lor a fost foarte variată, pornind de la simple unelte, 
pînă la obiecte de sticlă, bijuterii, podoabe, jucării, ornamente 

pentru edificiile publice sau locuinţele particulare ale oligarhiei 
negustorești. La construcţiile publice au lucrat, de asemenea, 
numeroși meșteșugari. 

Cheiurile porturilor, digurile, șoselele, străzile, canalele, zidurile de 
apărare, edificiile publice și mai toate locuinţele și magaziile, atît 
din Tomis cit si din teritoriul rural, se zideau din piatră brută sau 
fasonată. Pentru obţinerea pietrei se exploatau, prin munca sclavilor, 
cartierele de la Canara (Ovidiu), Tașaul, Dorobanţu, Kogălniceanu 
şi Techirghiol. Blocurile mari de construcţie, precum și plăcile 
fasonate pentru străzi și canale, se ciopleau chiar la cariere, obti- 
nîndu-se astfel micşorarea volumului si a greutăţii si deci o reducere 
a costului. 

Aceste blocuri, de cite 2x1 m si în greutate de cîteva tone, 
erau cărate iarna cu sania, iar vara pe bile sau cu tălpi speciale, 
bine unse, pentru a aluneca mai ușor. Uneori erau aduse și pe care, 
special construite pentru a suporta greutăţi mari. 

Pornind de la zidul de incintă al orașului, a cărui lungime şi 
lăţime aproximativă le cunoaștem, putem calcula că el a absorbit 
o cantitate de cca. douăzeci pînă la douăzeci si cinci mii tone de 
piatră fasonată. Apreciind că zidul a fost construit în doi ani, rezultă 
că în acest scurt răstimp s-au consumat, numai aici, douăsprezece 
mii tone de piatră. 

Cantități mari de piatră se foloseau si la pavarea străzilor, 
cum și la alte construcţii. La Tomis au existat uriașe lucrări de cana- 
lizare, care, după cum putem deduce astăzi, se întindeau în epoca 
romană pe mai bine de zece km. Canalele erau construite din lespezi 
fasonate de cite 1X2 m, cu grosimi de cca 40 cm. 

бі la morminte erau folosite pietre de aceleași dimensiuni. Se 
cunosc sute de sarcofage simple, formate din cîte patru plăci egale, 
îmbinate prin două capete. 

Numeroasele coloane si baze, altare si socluri de piatră, din care 
se găsesc atîtea la Constanţa, au necesitat, de asemenea, mari can- 
titäti de piatră. 

Capitelele, sarcofagele, statuile și alte sculpturi se fasonau de 
către pietrari mai pricepuţi în atelierele din oraș. Atelierele de sculp- 
tură trebuie să fi fost numeroase în interiorul orașului. Avem dovezi 
de netăgăduit că meșterii tomitani au creat aici, pe loc, cu dalta 
lor măiastră, splendide coloane și capitele de ordin ionic și corintic, 
au sculptat minunate statui în calcar dobrogean, basoreliefuri, 
arhitrave și cornișe, ancadramente de uși si de ferestre, socluri 
de statui, plăci funerare figurate sau cu inscripţii, mori verticale 
dinţate etc. 

În secolele I—III prelucrarea marmurei cunoaște o înflorire 
deosebită la Tomis. În 1958 a fost descoperit, chiar pe cheiul antic al 
portului Tomis, în spatele comandamentului marinei de azi, un mare 
atelier de prelucrare artistică a marmurei. Din acest punct s-au mai 
scos acum șaizeci de ani patru pilaștri pătraţi de marmură, cîteva 
tăblii de tavan, unele capitele etc., toate nefinisate. Acum s-au mai 
scos o arhitravă de cinci metri lungime, o cornișă, două imense 
capitele de colt, precum şi partea superioară a unui sarcofag, toate, 
de asemenea, începute și rămase neterminate. Unele piese sînt numai 
desenate din daltă si cu ușoare începuturi de figuratie. Privite în 
ansamblu, ele sînt lucrate aproximativ 50%. 

Toate aceste vestigii ale trecutului de muncă și creaţie a 
anticului Tomis au fost găsite zăcînd pe un strat gros de așchii 
căzute din cioplitură. 

Descoperirea acestui mare atelier ne dezvăluie şi alt aspect 
interesant al vieţii economice: marmura era adusă de corăbii romane, 
din sud, din insule sau din Asia Mică, sub formă de blocuri brute. 
Blocurile erau descărcate pe cheiurile portului, unde existau ateliere 
locale, în care cioplitorii le degroșau cu măiestrie, le fasonau și 
le sculptau, după cerinţele celor care puseseră în lucru un templu, 
un palat etc. 

Dar construcţiile nu se făceau numai din piatră și marmură; 
cărămida si tigla, care se fabricau pe o scară întinsă, aveau si 


ele o largă folosire. 


Cuptoare de cărămidă s-au descoperit nu numai la periferia 
Constanţei, ci chiar si în centrul oraşului; în spatele clădirii poştei, 
pe terasa din mijloc a complexului cu mozaic, în dreapta șoselei 
care duce la Mangalia si, recent, sub blocul de locuinţe E l care se 
construieşte pe terenul fostei gări. 

Cuptoarele, toate boltite, ocupă o suprafaţă de cîte cca 5X3 m, 
au forma dreptunghiulară si pereţii grosi, cam de 50 сш. Deasupra 
focarului era construită o platformă groasă, găurită, găurile avînd 
diametrul de vreo 10 cm. Prin aceste găuri pătrundea para în interi- 
orul depozitului propriu-zis. 

Oriunde s-ar fi așezat o cărămidărie, lucrătorii aveau la îndemînă 
pămînt de bună calitate, căci atit la Constanta cit si іп împreju- 
rimi subsolul este pretutindeni bogat în argilă fină. 

Anticii dădeau mare atenţie calităţii produselor din argilă. 
Lutul scos din pămînt era spălat si malaxat de mai multe ori, iar 
cărămizile si tiglele, fasonate în tipare. Uscarea se făcea lent la 
umbră, iar arderea nefortatä avea loc, după toate probabilitățile, 
la o temperatură de peste 8000. 

Cantitatea de cărămizi, plăci si ţigle fabricate la Tomis era uriașă. 
Urmărind problema procesului de producţie, am putut reţine o 
remarcă destul de importantă: cărămidarii se pare că lucrau pe 
echipe. Aproape totalitatea cărămizilor erau marcate cu semne 
proprii fiecărui muncitor sau mai curînd fiecărei echipe. Am colec- 
tionat la Tomis, dintr-un edificiu care a folosit două pînă la trei 
milioane de cărămizi, un număr de aproximativ cincizeci de semne 
distincte care se tot repetă. Desigur că ele nu puteau reprezenta 
decît cincizeci de miini sau de grupuri care foloseau același semn. 
Opinăm mai curînd pentru semnul colectiv al unui grup, conside- 
rînd numărul foarte mare de cărămizi marcate cu fiecare din cele 
cincizeci de semne care nu pot corespunde posibilităţilor de pro- 
ductie ale unui singur om. In mod obişnuit, semnele de marcare crau 
făcute cu degetele, apăsate pe cărămida încă crudă. Urmele degetelor, 
formele de liniatură curbă, rectilinie, unghiulară etc., cu întreruperi, 


cu încrucișări si cu sinuozitäti de tot felul formează masa acestor 
semne particulare. Deseori este folosit ca marcă jocul din vîrful 
degetelor si chiar amprentele. În afară de vreo două sau trei semne 
aplicate printr-o stampilä propriu-zisă (labá de lup, de pasăre etc.), 
toate celelalte marcări sînt făcute cu degetele. Marcarea este totdea- 
una anonimă. Toate cărămizile găsite la Tomis sînt anepigrafe 
(lipsite de inscripţii). 

Faptul că producţia era marcată aproape în totalitate indică, 
fără îndoială, existența unei valorificări organizate a producţiei 
locale. 

Cărămida se fixa în zidărie cu un strat de mortar fin. În anumite 
epoci din antichitate stratul de mortar era atît de gros ca și cărămida, 
uneori chiar mai gros, atingînd patru pînă la cinci cm. Chiar dacă 
piatra fasonată nu se lega cu mortar în părțile netezite, emplectonul, 
adică zidăria dintre fete, precum și fundaţiile adinci și groase se 
făceau din bolovani amestecați tot cu cantităţi de mortar, care 
uneori depășeau în volum bolovanii. Rezultă de aici că varul, 
care intră în compoziţia mortarului, era și el un element de bază 
în sistemul de construcţii de la Tomis. 

În ce priveşte al doilea element component al mortarului, 
nisipul, se folosea exclusiv nisipul marin, care se găsea la îndemînă 
și care nu se cernea, ci rămînea cu însemnate cantităţi de scoici. 

În epoca romană şi în cea romano-bizantină s-a folosit din ce 
în ce mai mult si un mortar special făcut din var gras amestecat 
cu cărămidă și cu olană sfärimatä, cu granule mai mari sau mai 
mici. Aceste sfărîmături ridicau valoarea liantului și dădeau în același 
timp mortarului oarecare impermeabilitate. 

Coroborînd observaţiile făcute cu prilejul descoperirii cîtorva 
străzi şi a cîtorva canale de scurgere la Tomis, cu cele asupra poziţiei 
și alinierii a numeroase urme de edificii şi locuinţe de pe teritoriul 
peninsulei, sîntem în măsură să afirmăm că întreg orașul era așezat 
cu fata la sud-vest, mai mult sud către port, urmînd o linie vest- 
nord-vest, est-sud-est. Este poziţia clasică a tuturor orașelor din 

antichitate, căci în felul acesta locuinţele erau ferite de vinturi 
şi totodată foloseau la maximum soarele cel mai favorabil. 

Străzile din Tomis aveau o lărgime de şase pînă la șapte metri 
şi erau toate, pavate. Pavajul se făcea fie din lespezi neregulate, 
dar cu fata netezită, fie din dale regulate, perfect tăiate, cu supra- 
faţa pătrată sau dreptunghiulară. Fie lespezi, fie plăci, ele erau азе- 
zate pe un pat de nisip sau, uneori, pe un pat de mortar. Acolo unde 
canalul de scurgere trecea sub mijlocul străzii se foloseau lespezi 
de dimensiuni mari, în medie de 2 x 1 m. Lespezile acestea îndeplineau 
si funcţia de pavaj si pe aceea de acoperitoare a canalului. 

O stradă din epoca mai tîrzie romană, descoperită în apropierea 
muzeului și orientată de la nord-vest spre sud-est, are în partea de 
nord-est un trotuar lat de 1,20 m. ridicat cu 30 cm deasupra nivelului 
dalat al străzii. Marginea cealaltă a străzii nefiind încă găsită, nu 
se ştie dacă avea şi ea trotuar. 

Apele fluviale erau captate, prin pantele ușoare ale marginilor 
străzii, către centrul ei. Din distanţă în distanţă existau orificii 
care absorbeau apele și le duceau în canal. 


Atit în oraș, cit si în afara incintei lui, au fost surprinse in mai 
multe puncte apeductele care alimentau Tomisul cu apă. Apeductele 
acestea sînt de tipuri diferite: unele sînt făcute din tuburi de pămînt 
ars, cu diametrul de 12,15 cm, altele din plăci de piatră, carc închi- 
deau între ele un gol pătrat de 30 x 30 cm. Anumite coloane principale 
erau făcute din piatră şi cărămidă, cu o boltă de beton cu var. Toate 
apeductele găsite au orientarea nord-sud. Ele încep de la zece km nord 
de oras, si anume din complexul larg al izvoarelor si rezervoarelor 
moderne de apă din apropierea Cismelei lui Dervent. Apeductele 
mari și mici descoperite în cîteva puncte la marginea șoselei spre 
Ovidiu, precum și canalele excepţional de mari care serveau de- 
sigur la acumularea apelor, ne indreptátesc să credem că din acest 
sector, din care se alimentează astăzi Constanţa cu apă, se alimenta 
și Tomisul vechi. 


Este interesant să menționăm că si localităţile rurale de ре teri- 
toriul Tomisului erau înzestrate cu instalaţii de apeducte îngropate. 
La cca. douăzeci km în jurul Constanţei, cam la mijlocul teritoriului 
rural al Tomisului, am descoperit recent astfel de apeducte de 
olană bine arsă, legată cu var, apoi instalaţii pentru captarea apelor 
subterane, puțuri de control și cisterne de acumulare. Astfel de des- 
coperiri s-au făcut în următoarele puncte: Agigea. Cumpăna, Potir- 
nichea, Filimon Sîrbu, Bărăgan, Palazu, Ovidiu, Piatra etc. 


Urbanistica la Tomis era supusă unor reguli severe de siste- 
matizare. 

Săpăturile dau mereu la iveală impozante ruine ale unor edificii 
publice și — mai rar — vestigii de locuinţe particulare care, fiind 
de o construcție mai uşoară, au rezistat desigur mai puţin de-a 
lungul mileniilor. 

În ce priveşte construcţiile de apărare a oraşului, cunoaștem 
pînă acum numai traseul zidului de piatră din epoca romană, care 
înconjura Tomisul la nord si vest, apărîndu-l contra atacurilor 
terestre. Mult mai la sud, aproximativ în zona clădirii de azi a poştei, 
trebuie să fi fost și un zid mai vechi, din epoca greacă. Urmele 
lui n-au fost însă prinse pînă acum. 

Dincolo de zidul roman, pe o suprafaţă de o sută de hectare, 
se întind necropolele Tomisului bogate în materiale arheologice 
şi aflate astăzi în cercetarea specialiștilor. 

Diferite inscripţii găsite, si mai ales reproducerile pe care le 
aflăm pe monedele tomitane din secolele 1— ПІ, dovedesc existenţa 
la Tomis a numeroase temple de marmură si calcar, de stil ionic, 
corintic sau compozit. De altfel, majoritatea elementelor arhitec- 
tonice recoltate pe teritoriul Tomisului confirmă din plin existenţa 
unor temple si bazilici, fie închinate zeităților, fie folosite ca localuri 
publice (justiție, comerţ, asociaţii profesionale si de cult etc.). 

Săpături recente au dat la iveală un mare edificiu care repre- 
zintă, foarte probabil, bursa și centrul de tranzacţii comerciale, 

precum și antrepozitele de mărfuri ale orașului. Descoperirea are 
o mare însemnătate. Ea vine să completeze cunoștințele noastre 
despre topografia orașului, precizînd poziţia lui faţă de mare și 
fata de port, și totodată constituie o mărturie a insemnätätü social- 
economice a Tomisului în epoca romană. 

Elementul principal al complexului îl constituie covorul multi- 
color de mozaic, formînd o terasă deasupra bolților care serveau 
drept antrepozite comerciale, cu acces imediat la port. 

Între construcţiile masive ale orașului trebuie să socotim arenele 
şi circul. Ruine ale acestor construcţii n-au fost descoperite, dar 
existența lor este neîndoielnică: ne-o dovedesc basoreliefurile cu 
scene de luptă si cu inscripţii dedicate gladiatorilor din Tomis. 

În genere, edificiile erau artistic împodobite cu elemente decora- 
tive: statui de marmură și basoreliefuri așezate pe frontoane și 
nise, la intrări sau interioare. Multe din aceste elemente decora- 
tive erau colorate. 

În unele clădiri mari, în bazilici, în unele locuinţe particulare 
si în încăperi anexe ale marilor edificii, pereţii erau tencuiți si zugrá- 
viti cu culori vegetale. În unele construcții mai îngrijite, de lux, 
pereţii tencuiți erau decoraţi in interior cu frescă multicolorä. 

La alte edificii, cum este cel cu mozaic, suprafeţe mari ale pereti- 
lor si pilastrilor erau acoperite cu placaj de marmură albă și colo- 
rată, formînd panouri simetrice, cu tot felul de figuri lineare. 


Gravura pe piatră, pe marmură sau pe metal, era larg practicată. 
În special scrisul, adînc gravat, era curent şi avea întotdeauna un 
caracter artistic. Eleganta, proporţiile și precizia grafică se întreceau 
deseori cu înfloritura sau cu basorelieful decorativ sau iconografic 
de pe aceeaşi placă, plăci cu care se împodobeau pieţele publice, 
interioarele templelor sau cimitirele. 

Arta gravurii, a portretisticii si a grafiei se găsesc reunite în 
produsele numeroase si de înalt nivel artistic si tehnic ale atelierelor 
monetare tomitane care au funcţionat din plin timp de patru sute de 

ani înaintea erei noastre, sub regimul autonom grecesc si apoi alte 
trei sute de ani în era noastră, sub dominaţia romană. 

Divinităţi, simboluri, scene compozite, motive vegetale si geo- 
metrice, corăbii, călăreţi, animale, apoi portrete de împărați si 
împărătese erau gravate de meșterii tomitani cu multă putere artis- 
tică іп stante — ciocane de metal. Cu ajutorul acestor stante se 
băteau apoi monedele. Cunoastem aproape o mie de tipuri de monede 
de bronz, autonome şi imperiale, ale Tomisului. Fiecare din aceste 
tipuri constituie o operă de artă. 


La Tomis erau folosite şi metalele, cărora li se dădea o largă 
întrebuințare. Să пе gîndim la arta, manopera si cantităţile de metale, 
folosite la statui si statuete, arme, ornamente, vase de lux, de uz 
curent sau simbolice etc. 

De asemenea se turnau greutăţi de cintar, pe care era gravat 
numele orașului și titlul măsurii ponderale respective. Cunoastem 
numeroase măsuri ponderale tomitane din bronz si din plumb. Se 
mai turnau și tipuri variate de plumburi de vamă şi de sigilii din 
plumb. 

Uşile caselor aveau broaște, chei și balamale masive de bronz 
sau de fier. 

Plăcile de marmură cu care se acopereau pereţii în edificiile 
luxoase, ca şi capacele de sarcofage, erau fixate cu crampoane de 
plumb sau de bronz, deseori gravate sau înflorate în relief. Era 
necesar să se lucreze și mari cantități de crampoane simple, de 10— 
20 cm lungime, din bronz şi din plumb, cu care se legau între ele 
blocurile masive de marmură şi de piatră de la construcţiile mari. 
Cantități de plumb se foloseau si la fixarea unor puncte de stabili- 
zare între baza și fusul coloanei, între coloană și capitel, între capitel 
şi arhitravă. Inscriptiile si statuile se fixau pe bazele lor tot cu plumb. 

Un capitol mărunt în aparenţă, dar foarte important din punct 
de vedere al producţiei mestesugarilor tomitani, îl constituie acela 
al podoabelor de aur, argint, bronz și fier, pe care le găsim în sutele 

de morminte cercetate sau în curs de cercetare. Aproape nu este 
mormint in care să nu fie prezente brățări, lanţuri, coliere, cercei 
si inele, cununi si foi de lauri, mai simplu sau mai complicat gravate 
si ornamentate. Cele mai multe podoabe sînt de aur. Mai puţine 
sînt de bronz și foarte puţine de fier. Bijutierii tomitani practicau 
şi suflatul cu aur de 24 carate, cunoșteau și meșteșugul aplicării 
unor foite subţiri de aur sau chiar acela al placării. 

Atit cercetarea mormintelor, cît şi urmărirea ruinelor de locuinţe 
şi edificii ne-au dat posibilitatea să constatăm larga folosire a cuielor 
de bronz si — mai puţin — a celor de fier. Aceste cuie, banale în 
aparenţă, erau și ele opera unor artiști, căci floarea era gravată 
cu mult simţ estetic si făcută cu anumite forme de valoare artistică. 
S-au găsit cosciuge admirabil ornamentate cu sute de ţinte, special 
făcute în acest scop, adică avind capetele frumos cizelate si 
înflorate. 

Pe întreaga arie sclavagistă greco-romană din stînga și din dreapta 
Dunării au fost scoase la iveală în decursul timpurilor numeroase 
obiecte de sticlă: cupe si pahare, flacoane de toate mărimile, căni 
de capacitate mai mare, biberoane și chiar ochiuri de geam. Întot- 
deauna s-a crezut că aceste obiecte se aduceau din ţările din sudul 
Europei. Dar iată că în ultimele săpături făcute la Constanţa s-au 
descoperit trei cuptoare pentru fabricat și suflat sticla. A fost o 
adevărată surpriză pentru cercetători. 

Cel mai mare şi mai important dintre cuptoare s-a găsit în 
curtea clădirii poştei, la o adincime de trei metri şi jumătate. Cup- 
torul este prăbușit. Vatra și pereţii lui se prezintă ca o masă de pămînt 
ars la diferite grade de temperaturi înalte. În săpătura privită în 
secțiune se observa colorituri diferite, care merg pînă spre vitri- 
fiere şi care sînt rezultate din intensitatea arderii. 

Pe suprafața vetrei s-a găsit un strat de pastă de sticlă, de cca. 
15 cm grosime. Se vede că procesul de fabricaţie a fost curmat 
şi întrerupt cînd se ajunsese abia la jumătatea lui. Şi în afara cup- 
torului se află, amestecată cu molozul provenit din prăbușiri, o mare 

cantitate de astfel de sticlă dc culoare verzuie, în bulgări sau în 
straturi suprapuse, lipite între ele. 

Lîngă complexul cuptorului, în afară de mari cantităţi de nisip 
fin de carieră, s-au găsit si cantităţi tot atît de mari de scoici marine, 
în parte pisate. 

Cele două cuptoare din strada Elena Pavel, de proporţii mai mici, 
sînt mai îngrijit lucrate. Stratul de pastă de sticlă nefinisată care 
acoperă şi aici vetrele nu are o grosime mai mare de 4 cm. 

În decursul timpului s-au colectionat sute de vase de sticlă, 
întregi sau fragmentare, răspîndite in tot teritoriul Tomisului. 
În 1960, numai din mormintele aflate în necropole, s-au scos 
peste două sute de astfel de vase întregi. Această cantitate consi- 
derabilă prezintă o mare varietate de tipuri comune întregii lumi 
greco-romane din secolele I—II, dar si o serie de flacoane, biberoane 
si pahare de о formă cu totul nouă, care constituie foarte probabil 
o concepție originală a sticlarilor tomitani. 

Se cuvine să menţionăm și un sector care ar putea fi intitulat 
jocuri și jucării. 

În săpăturile de la Tomis, făcute fie în mod organizat, fie întîm- 
plător, se găsesc mereu obiecte servind ca jucării pentru copii: 
păsări, animale, păpuși si tot felul de figuri umane de mici dimen- 
siuni, soldaţi, zeități etc., unele de pămînt ars, altele turnate in 
plumb. 

În ce privește jocurile distractive, vom semnala « tintarul» 
care apare deseori gravat — nu ca ornament — pe plăci sau pe 
blocuri de marimură și de piatră. Tot pe piatră, sau zgiriate pe frag- 
mente mari de ceramică spartă, apar şi alte urme de jocuri distrac- 
tive, pe care astăzi nu le cunoaştem. 

Foarte răspîndite erau și arsicile, care se găsesc în număr mare, 
cu semne vizibile de prelucrare si întrebuințare. Räspindite erau 
și zarurile, asemănătoare cu cele de astăzi și făcute din marmură 
sau din os. Se cunoaște si un pion de sah, de doi cm înălțime, 
splendid strujit în os. 


Deosebit de interesant este un joc găsit în mormîntul unui copil 
din necropolele Tomisului. format din aproape o sută de piese mici 
(cele mai mari sînt abia de forma și de mărimea unei scobitori) 
de os șlefuit, fin lucrate și reprezentînd zeci de figuri geometrice 
diferite. Unele dintre aceste piese pot fi ușor combinate între ele, 
de la prima vedere, pentru a forma alte figuri si este sigur că împreună 
alcătuiau o figură centrală. Este un joc complicat, căruia cercetă- 
torii nu i-au dat încă de rost. 


Cercetările arheologice continuă intens, atît în Constanţa cît 
şi în jurul orașului, pe teritoriul vechiului Tomis. Săpăturile dau 
mereu la iveală vestigii ale trecutului care, interpretate de arheologi, 
vor permite să se cunoască tot mai de aproape viaţa din antichitate, 
în aceste locuri de pe malul Pontului Euxin. 


8. Monedă de argint, din timpul împă- ' 
ratului Tacitus (anul 276), găsită în 
umplutura zidului de apărare al cetăţii. 

10. Portret funerar în marmură. 


11. Masca unui actor de tragedie, din epoca elenistică tirzie. 


ă. 


12. Portret funerar de pe un sarcofag de marmur 


13. Stelă funerarä din necropola tomitanä. 


14. Basorelief în marmură, din sec. II—III, infâtisind pe zeul Mithras. 

15. Basorelief si inscriptie în marmură, din sec. III, 
în cinstea unui gladiator din Tomis. 

16. Poriret în marmură din epoca elenistică. 


in epoca romană. 

17. Apolo cu cunun 

Aspect din Muzeul de 


arheologie Constanţa. Sala « Viaţa publică și particulară». 


20. Inventarul unui mormint din sec. 1. 

21. Vas pictat din epoca elenistică tîrzie. 


22. Vase de sticlă din mormintele tomitane. 


23. Vase de sticlă din mormintele tomitane. 


24. Aspect din munca arheologică pentru degajarea mozaicului. 


25. Vedere de ansamblu a fragmentului de mozaic. 


26. Detaliu din chenarul mozaicului. 

іп partea centrală a mozai 

28. Motiv ornamental din partea centrală a mozaicului. 


29. Motive ornamentale din partea centrală a mozaicului. 

30. Statuetà de bronz a lui Zeus. 

3. Secţiune infátigind santierul mozaicului. 


с. 506 

19. 


LISTA DE ILUSTRAȚII 


ÎN T 


XT: 


Fragment dintr-o friză de marmură sec. П -- I î.c.n. 
Basorelief în marmură. 

Monedă de bronz, executată în atelierele din Tomis. pe la jnmä- 
tatea sec. ІП, infätisind poarta celätii Tomis. 

Fragment dintr-o sculptură greco-romană. 

Cadran solar descoperit in teriloriul rural al Tomisului. 
Capitel corintic din вес. III. 

Fragment de basorelief, în marmură, din sec. П--ПІ, infälisind 
pe Pluton, Ceres și Proserpina. 

Monedă de argint, din timpul împăratului Tacitus (anul 276), 
găsită în umplutura zidului de apărare al сей. 


ÎN AFARA TEXTULUI: 


Ruinele cetăţii Tomis, înainte «е 1904. 
Portret funerar în marmură. 


. Masca unui actor de tragedie, din epoca elenistică lîrzie. 


Portret funerar de pe sarcofag de marmură. 
Stelă funerară din necropola tomitană. 
Basorelief în marmură, din sec. П--ПІ, infälisind pe zeul Mithras. 


5. Basorelief si îuscripţie în marmură, din sec. ПТ, in cinstea unui 


gladiator din Tomis. 
Portret în marmură din epoca elenistică. 


. Apolo cu cununa de lauri din epoca romană. 
. Amfore de tip tomitan. 


Aspect din Muzeul de arheologie Constanţa. Sala « Viala publicà 


si particulară». 

Inventarul unui mormint din sec. I. 

Vas pictat din epoca elenistică tirzie. 

Vase de sticlà din mormintele tomitane. 

Vase de sticlă din mormintele tomitane. 

Aspect din munca arheologică pentru degajarea mozaicului. 
Vedere de ansamblu a fragmentului de mozaic. 
Detaliu din chenarul mozaicului. 

Motiv ornamental din partea centrală a mozaicului. 
Motiv ornamental din partea centrală a mozaicului. 
Motive ornamentale din partea centrală a mozaicului. 
Statuetá de bronz a lui Zeus. 


PLANURI 


Planul construcţiilor antice, al necropolelor si al vestigiilor 
antice de pe teritoriul orașului Constanţa. 
Planul şantierului arheologic al mozaicului. 


Secţiune infátisind santierul mozaicului. 


CUPRINS 


Istoricul oraşului Tomis........,........... 5 
Obiective arheologice în асг liber şi în muzeu 18 
Mărturii asupra activităţii economice din Tomis 30 


Lista ilustraţiilor .................. Bes 69 


Responsabil de carte: I. Sabetai 
Tehnoredactor: С. Beneseu 
Corector: М. Ștefănescu 


Dat la cules 25.06.1961. Bun de tipar 07.08.1961. Tiraj 

10.000 4-140. Hirtie elină cretatà de 120 gr. m?. Ft. 16/61 X66. 

Coli ed. 4,17. Coli de tipar 4,5. Ediţia 1. Comanda 607. 

Planşe 3 tipo. A. nr. 0079. Pentru bibliotecile mici indicele 
de clasificare 902.6. 


Tiparul executat sub com. Nr. 506 la Intr. Poligr. Nr. 4. 
Calea Șerban Vodă, nr. 133. Bucuresti — R.P.R. 


Colectia Monumentele Patriei noastre se 
adresează maselor largi de cititori oferindu-le 
scurte texte însoţite de cca. 30 reproduceri, 
menite să inlesneascá cunoaşterea acelor 
vestigii ale trecutului care amintesc de viața 
şi lupta poporului de pe aceste meleaguri, 
din vremuri străvechi şi pînă în veacul 
nostru. Broșurile apărute în această colecție 
servesc si drept călăuze pentru vizitatorii 
monumentelor respective: Ele reprezintă o 
contribuție la acţiunea de cunoaștere a 
bogățiilor culturale ale patriei noastre. 

